pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ศบค. มท. สั่งการทุกจังหวัดปฏิบัติตามข้อกำหนด พ.ร.ก.สถานการณ์ฉุกเฉิน และคำสั่ง ศบค. โดยเคร่งครัด เป็นมาตรฐานเดียวกัน พร้อมสร้างการรับรู้มาตรการป้องกันโรคกับทุกภาคส่วนที่เกี่ยวข้อง [กระทรวงมหาดไทย]
วันเสาร์ที่ 2 พฤษภาคม 2563
ศบค. มท. สั่งการทุกจังหวัดปฏิบัติตามข้อกําหนด พ.ร.ก.สถานการณ์ฉุกเฉิน และคําสั่ง ศบค. โดยเคร่งครัด เป็นมาตรฐานเดียวกัน พร้อมสร้างการรับรู้มาตรการป้องกันโรคกับทุกภาคส่วนที่เกี่ยวข้อง [กระทรวงมหาดไทย]
ศบค. มท. สั่งการทุกจังหวัดปฏิบัติตามข้อกําหนด พ.ร.ก.สถานการณ์ฉุกเฉิน และคําสั่ง ศบค. โดยเคร่งครัด เป็นมาตรฐานเดียวกัน พร้อมสร้างการรับรู้มาตรการป้องกันโรคกับทุกภาคส่วนที่เกี่ยวข้อง
วันนี้ (2 พ.ค.63) ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) กระทรวงมหาดไทย (ศบค.มท.) เปิดเผยว่า ตามที่ พลเอก ประยุทธ์ จันทร์โอชา นายกรัฐมนตรี โดยความเห็นชอบของคณะรัฐมนตรีได้มีข้อกําหนดและคําสั่ง เมื่อวันที่ 1 พฤษภาคม 2563 จํานวน 3 ฉบับ ได้แก่
1) ข้อกําหนด ออกตามความในมาตรา 9 แห่ง พ.ร.ก.การบริหารราชการในสถานการณ์ฉุกเฉิน พ.ศ. 2548 (ฉบับที่ 5) เพื่อให้การบังคับใช้มาตรการต่าง ๆ ยังคงดํารงอยู่ต่อไป เพื่อยับยั้งการแพร่ระบาดของโรคโควิด-19 ไปสู่พื้นที่อื่นและป้องกันมิให้โรคกลับมาแพร่ระบาดใหม่ในพื้นที่ซึ่งเคยควบคุมได้
2) ข้อกําหนด ออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 6) โดยผ่อนคลายการบังคับใช้บางมาตรการในการป้องกันและการแพร่ระบาดของโรคโควิด-19 ตามลําดับขั้นตอนการควบคุมโอกาสเสี่ยงของบุคคล สถานที่ และประเภทกิจกรรมที่เกี่ยวข้อง เพื่อลดผลกระทบต่อประชาชนด้านเศรษฐกิจ สังคม และความมั่นคงตามหลักเกณฑ์ขององค์การอนามัยโลกและตามผลการประเมินสถานการณ์ของฝ่ายสาธารณสุข
และ 3) คําสั่งศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ที่ 2/2563 เรื่อง แนวปฏิบัติตามข้อกําหนด ออกตามความในมาตรา 9 แห่ง พ.ร.ก. การบริหารราชการในสถานการณ์ฉุกเฉิน พ. ศ. 2548 ให้หัวหน้าผู้รับผิดชอบในการแก้ไขสถานการณ์ฉุกเฉินและพนักงานเจ้าหน้าที่ดําเนินการให้เป็นไปตามมาตรการควบคุมหลัก และมาตรการเสริมในการป้องกันโรคโดยเคร่งครัด
นายฉัตรชัย พรหมเลิศ ปลัดกระทรวงมหาดไทย ในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวกับการสั่งการและประสานกับผู้ว่าราชการจังหวัดและผู้ว่าราชการกรุงเทพมหานคร ได้สั่งการไปยังผู้ว่าราชการจังหวัดทุกจังหวัด และประสานกับผู้ว่าราชการกรุงเทพมหานคร รับทราบ ถือปฏิบัติ และออกคําสั่งต่าง ๆ ตามข้อกําหนดฯ และคําสั่งฯ ทั้ง 3 ฉบับ โดยเคร่งครัด และให้สร้างการรับรู้มาตรการป้องกันโรคตามที่ทางราชการกําหนดแก่ผู้ประกอบการ พนักงาน ผู้ให้บริการ ผู้รับบริการ ประชาชน และเจ้าหน้าที่ของรัฐที่เกี่ยวข้องทุกระดับ เพื่อป้องกันการแพร่ระบาดของโรคโควิด-19 ตามคําสั่ง ศบค. ที่ 2/2563 เรื่อง แนวปฏิบัติตามข้อกําหนด ออกตามความในมาตรา 9 แห่ง พ.ร.ก. การบริหารราชการในสถานการณ์ฉุกเฉิน พ.ศ. 2548
ทั้งนี้ ในกรณีหากผู้ว่าราชการจังหวัดพิจารณาและมีความเห็นจะดําเนินการอื่นใด ตามข้อกําหนด ออกตามความในมาตรา 9 แห่ง พ.ร.ก. การบริหารราชการในสถานการณ์ฉุกเฉิน พ.ศ. 2548 (ฉบับที่ 5) ข้อ 2 (7) ให้รายงาน ศบค.มท. ก่อนดําเนินการ เพื่อรายงาน ศบค. พิจารณา ตลอดจนเป็นการสร้างการรับรู้แก่ประชาชนและเป็นแนวทางปฏิบัติที่เป็นมาตรฐานเดียวกัน และให้จังหวัดประมวลผลการปฏิบัติงานในพื้นที่ พร้อมทั้งปัญหาอุปสรรค ข้อจํากัด และความต้องการรับการสนับสนุน และรายงานให้ ศบค.มท. ทราบด้วย
กองสารนิเทศ สป.มท.
ครั้งที่ 58/2563
วันที่ 2 พ.ค. 2563
รัฐบาลไทย-ข่าวทำเนียบรัฐบาล- "TARR" คลิกเดียวรู้ทุกเรื่อง ทั้งองค์ความรู้และงานวิจัยด้านเกษตร
วันจันทร์ที่ 24 กุมภาพันธ์ 2563
"TARR" คลิกเดียวรู้ทุกเรื่อง ทั้งองค์ความรู้และงานวิจัยด้านเกษตร
วันอาทิตย์ที่ 23 กุมภาพันธ์ 256.
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลส่งเสริมการนําเทคโนโลยีมาใช้เป็นเครื่องมือพัฒนาภาคเกษตรไทย โดยเปิดให้บริการระบบศูนย์กลางข้อมูลการเกษตรของประเทศไทย หรือ “TARR” เพื่อให้เกษตรกร นักวิชาการ และผู้ที่สนใจสามารถสืบค้นข้อมูลผลงานวิจัยทางด้านการเกษตรและองค์ความรู้เกษตรไทยที่รวบรวมจากหน่วยงานต่าง ๆ ของกระทรวงเกษตรฯ และสถาบันอุดมศึกษา ที่ศึกษาวิจัยด้านการเกษตร ประกอบด้วยข้อมูลงานวิจัยและองค์ความรู้ด้านการเกษตรมากกว่า 40,000 รายการ สําหรับผู้สนใจสามารถเข้าใช้บริการ โดยไม่เสียค่าใช้จ่ายได้ที่ สํานักงานพัฒนาการวิจัยการเกษตร www.tarr.arda.or.th
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ที่ประชุม คกก. นโยบายการเปลี่ยนแปลงสภาพภูมิอากาศแห่งชาติ รับทราบการเข้าร่วม NDC Partnership ของไทย พร้อมพิจารณา (ร่าง) NDC ฉบับปรับปรุง
วันพฤหัสบดีที่ 7 พฤษภาคม 2563
ที่ประชุม คกก. นโยบายการเปลี่ยนแปลงสภาพภูมิอากาศแห่งชาติ รับทราบการเข้าร่วม NDC Partnership ของไทย พร้อมพิจารณา (ร่าง) NDC ฉบับปรับปรุง
ที่ประชุมคณะกรรมการนโยบายการเปลี่ยนแปลงสภาพภูมิอากาศแห่งชาติ รับทราบการเข้าร่วม NDC Partnership ของไทย พร้อมพิจารณา (ร่าง) NDC ฉบับปรับปรุง
วันนี้ (7 พ.ค. 63) ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการนโยบายการเปลี่ยนแปลงสภาพภูมิอากาศแห่งชาติ ครั้งที่ 1/2563 ผ่านระบบ Video Conference ณ ห้องประชุม 401 อาคารสํานักงานนโยบายและแผนทรัพยากรแห่งชาติและสิ่งแวดล้อม (สผ.) สรุปประเด็นดังนี้
ที่ประชุมมีมติรับทราบความก้าวหน้าการเข้าร่วม Nationally Determined Contribution Partnership (NDC Partnership) ของประเทศไทย หลังคณะรัฐมนตรีมีมติเห็นชอบเมื่อวันที่ 17 ธ.ค. 62 โดยประเทศไทยได้ยื่นหนังสือแสดงความจํานงต่อ NDC Partnership’s Co-Chairs และได้รับการตอบรับอย่างเป็นทางการเมื่อวันที่ 22 ม.ค. 63 ทั้งนี้ สํานักงานนโยบายและแผนทรัพยากรธรรมชาติและสิ่งแวดล้อมจะบูรณาการร่วมกับสํานักงานสภาพัฒนาการเศรษฐกิจและสังคมแห่งชาติ ทําหน้าที่เป็นหน่วยประสานงานหลัก (Focal Point) ในการขับเคลื่อนการดําเนินงานของ NDC ต่อไป
นอกจากนี้ ที่ประชุมยังได้เห็นชอบต่อ (ร่าง) NDC ฉบับปรับปรุง (Updated NDC) ของประเทศไทย ซึ่งประกอบด้วย การลดก๊าซเรือนกระจก (Mitigation) การปรับตัวต่อผลกระทบจากการเปลี่ยนแปลงสภาพภูมิอากาศ (Adaption) ความต้องการการได้รับการสนับสนุน (Support needs) โดยแบ่งออกเป็น 4 ประเด็นหลัก ได้แก่ ด้านการดําเนินการ (Policy Implementation) ด้านการพัฒนาและเทคโนโลยีเกี่ยวข้องกับการลดก๊าซเรือนกระจกและการปรับตัว (Technology Development and Transfer) ด้านเครื่องมือและกลไกสนับสนุนการดําเนินการ (Mechanisms and Instruments) และด้านระบบการติดตามประเมินและข้อมูลด้านการเปลี่ยนแปลงสภาพภูมิอากาศ (Climate Information and M&E Systems) โดยประธานมอบหมายให้ฝ่ายเลขาฯ รวบรวมประเด็นข้อเสนอจากกรรมการผู้ทรงคุณวุฒิ ปรับปรุง แก้ไข เพิ่มเติมสถานการณ์การแพร่ระบาดของเชื้อไวรัสโคโรนา 2010 (โควิด-19) เพื่อนําเสนอต่อคณะรัฐมนตรีเพื่อพิจารณาเห็นชอบ ก่อนจัดส่งไปยังสํานักเลขาธิการอนุสัญญาสหประชาชาติว่าด้วยการเปลี่ยนแปลงสภาพภูมิอากาศ ต่อไป
...............
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นรม. ส่งสารแสดงความเสียใจกรณีเกิดเหตุการณ์คนร้ายยิงเจ้าหน้าที่ตำรวจ ณ กรุงปารีส
วันจันทร์ที่ 24 เมษายน 2560
นรม. ส่งสารแสดงความเสียใจกรณีเกิดเหตุการณ์คนร้ายยิงเจ้าหน้าที่ตํารวจ ณ กรุงปารีส
นายกรัฐมนตรี มีข้อความสารแสดงความเสียใจกรณีเหตุการณ์คนร้ายยิงเจ้าหน้าที่ตํารวจ ณ กรุงปารีส
ตามที่เมื่อวันที่ 20 เมษายน 2560 เวลาประมาณ 21.00 น. (ตามเวลาท้องถิ่น) ได้เกิดเหตุการณ์คนร้ายยิงเจ้าหน้าที่ตํารวจบนถนน Champs-Elysées ใจกลางกรุงปารีส ส่งผลให้มีผู้เสียชีวิต 1 ราย และมีผู้บาดเจ็บ 2 ราย
พลเอก ประยุทธ์ จันทร์โอชา นายกรัฐมนตรี ได้มีข้อความสารแสดงความเสียใจถึงนาย Bernard Cazeneuve นายกรัฐมนตรีสาธารณรัฐฝรั่งเศส โดยมีรายละเอียดดังนี้
Excellency,
I am profoundly saddened to learn of the shooting incident at the Champ-Elysées Avenue in Paris on 20 April 2017, which resulted in the loss of life of one policeman and innocent people injured.
Thailand, as a friend of France, joins France and the international community in condemning this despicable act of violence and remains firmly committed to working with the international community in the fight against terrorism in all its forms.
In this moment of mourning, I wish to express my deepest sympathy and condolences to Your Excellency and, through you, to the bereaved families affected by this horrific event.
Accept, Excellency, the renewed assurances of my highest consideration.
General Prayut Chan-o-cha (Ret.)
Prime Minister of the Kingdom of Thailand
รัฐบาลไทย-ข่าวทำเนียบรัฐบาล-นายกรัฐมนตรีสั่งติดตามสถานการณ์ภัยแล้ง พร้อมเสนอปลูกพืชพลังงานเป็นทางเลือกแก่เกษตรกร
วันพฤหัสบดีที่ 2 มกราคม 2563
นายกรัฐมนตรีสั่งติดตามสถานการณ์ภัยแล้ง พร้อมเสนอปลูกพืชพลังงานเป็นทางเลือกแก่เกษตรกร
พลเอก ประยุทธ์ จันทร์โอชา นายกรัฐมนตรี สั่งติดตามสถานการณ์ภัยแล้ง พร้อมเสนอปลูกพืชพลังงานเป็นทางเลือกแก่เกษตรกร
วันนี้ (2ม.ค.63) เวลา 13.00 น.ณ บริเวณห้องโถง ตึกบัญชาการ1ทําเนียบรัฐบาลภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมกล่าวถึงสถานการณ์ภัยแล้งในปีนี้ว่า มีการประเมินว่าในปีนี้ภัยแล้งจะมีความรุนแรงมากกว่าปีที่ผ่านมา จากสถิติที่ผ่านมาแม่น้ําหลายสายมีปริมาณน้ําน้อยลงและแม่น้ําบางสายมีปริมาณน้ําทะเลหนุนลึกเข้ามา ซึ่งเป็นเหตุการณ์ธรรมชาติเนื่องจากปริมาณฝนที่ตกน้อยลงซึ่งได้เร่งแก้ไขพร้อมให้ข้อมูลเกษตรกรเพื่อระวังการเพาะปลูกอย่างต่อเนื่องพร้อมทั้งพิจารณาแนวทางช่วยเหลือ ทั้งการขุดบ่อน้ําบาดาล การจัดหาแหล่งน้ําสํารองการตั้งจุดแจกจ่ายน้ําประปา จ้างงานและหาอาชีพเสริมให้แก่เกษตรกรทั้งนี้ การบริหารจัดการน้ําต้องอาศัยความร่วมมือจากทุกภาคส่วนโดยรัฐบาลได้เสนอแนวทางการจัดตั้งโรงไฟฟ้าชุมชน ซึ่งเป็นโรงไฟฟ้าขนาดเล็กมีกําลังการผลิตไม่มากนัก โดยหวังให้ประชาชนในพื้นที่ที่มีการตั้งโรงไฟฟ้าเข้ามามีส่วนร่วม เกษตรกรสามารถปรับเปลี่ยนมาปลูกพืชพลังงาน เพื่อป้อนให้กับโรงไฟฟ้าเหล่านี้ซึ่งจะเป็นอีกหนึ่งทางเลือกให้กับเกษตรกรด้วย
---------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมบัญชีกลางแจงแนวทางปฏิบัติเกี่ยวกับการลาของลูกจ้างประจำและลูกจ้างชั่วคราว.นการเฝ้าระวังและป้องกันการแพร่ระบาดของโรคติดเชื้อไวรัสโคโรนา 2019 (COVID-19) [กระทรวงการคลัง]
วันเสาร์ที่ 14 มีนาคม 2563
กรมบัญชีกลางแจงแนวทางปฏิบัติเกี่ยวกับการลาของลูกจ้างประจําและลูกจ้างชั่วคราว.นการเฝ้าระวังและป้องกันการแพร่ระบาดของโรคติดเชื้อไวรัสโคโรนา 2019 (COVID-19) [กระทรวงการคลัง]
กรมบัญชีกลางซักซ้อมความเข้าใจแนวทางปฏิบัติการลาของลูกจ้างประจําและลูกจ้างชั่วคราวของส่วนราชการ กรณีปฏิบัติตามการเฝ้าระวังและป้องกันการแพร่ระบาดของโรคติดเชื้อไวรัสโคโรนา 2019 (COVID-19) เพื่อให้การเฝ้าระวังและป้องกันการแพร่ระบาดเป็นไปอย่างมีประสิทธิภาพ
กรมบัญชีกลางซักซ้อมความเข้าใจแนวทางปฏิบัติเกี่ยวกับการลาของลูกจ้างประจําและลูกจ้างชั่วคราวของส่วนราชการ กรณีปฏิบัติตามการเฝ้าระวังและป้องกันการแพร่ระบาดของโรคติดเชื้อไวรัสโคโรนา 2019 (COVID-19) เพื่อให้การเฝ้าระวังและป้องกันการแพร่ระบาดเป็นไปอย่างมีประสิทธิภาพ
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ในประเทศไทยมีอัตราเพิ่มขึ้นอย่างต่อเนื่อง โดยกระทรวงสาธารณสุขได้กําหนดมาตรการคัดกรองผู้เดินทางกลับจากประเทศที่มีความเสี่ยงอย่างเคร่งครัด เพื่อเฝ้าระวังผู้ป่วยรายใหม่ไม่ให้เชื้อโรคแพร่ระบาด โดยสํานักนายกรัฐมนตรีได้มีหนังสือซักซ้อมทําความเข้าใจแนวทางปฏิบัติเกี่ยวกับการลาของข้าราชการในกรณีที่ต้องเฝ้าระวังและป้องกันการแพร่ระบาดของโรคติดเชื้อไวรัสโคโรนา 2019 (COVID-19) และเพื่อให้การเฝ้าระวังและป้องกันครอบคลุมในกลุ่มของลูกจ้างส่วนราชการสอดคล้องกับแนวทางปฏิบัติเกี่ยวกับการลาของข้าราชการ กรมบัญชีกลางจึงได้กําหนดแนวทาง ดังนี้
1) ให้ลูกจ้างประจําและลูกจ้างชั่วคราวที่เดินทางกลับจากประเทศที่มีความเสี่ยงต่อการติดเชื้อหรือสัมผัสโรคหรือใกล้ชิดผู้ป่วยดังกล่าว ไม่ว่าจะได้เข้ารับการตรวจคัดกรองและเฝ้าระวังเชื้อโรคดังกล่าวที่โรงพยาบาลหรือไม่ก็ตาม หากปรากฏผลการคัดกรองยืนยันว่า มีภาวะเสี่ยงหรือติดเชื้อโรคหรือถูกแยกกักหรือกักกันตัว หรือปฏิบัติตามมาตรการที่กรมควบคุมโรค กระทรวงสาธารณสุขกําหนด จนเป็นเหตุให้ไม่สามารถมาปฏิบัติราชการ ณ สถานที่ตั้งตามปกติ ให้รีบรายงานพฤติการณ์ที่เกิดขึ้น รวมทั้งอุปสรรคที่ทําให้ไม่สามารถปฏิบัติราชการได้ต่อผู้บังคับบัญชาตามลําดับจนถึงหัวหน้าส่วนราชการขึ้นตรงหรือหัวหน้าส่วนราชการโดยทันที โดยให้ถือว่าลูกจ้างประจําและลูกจ้างชั่วคราวดังกล่าวไม่สามารถมาปฏิบัติราชการอันเนื่องมาจากพฤติการณ์พิเศษ และให้ผู้บังคับบัญชาสั่งให้การหยุดราชการโดยไม่นับเป็นวันลาตามจํานวนวันที่ไม่มาปฏิบัติราชการได้
2) หากพฤติการณ์ของลูกจ้างประจําและลูกจ้างชั่วคราวซึ่งเป็นเหตุให้ไม่สามารถมาปฏิบัติราชการดังกล่าวได้เกิดจากความประมาทเลินเล่อหรือความผิดของลูกจ้างประจําและลูกจ้างชั่วคราวผู้นั้นเอง ให้ถือว่าวันที่ไม่ได้มาปฏิบัติราชการนั้นเป็นวันลากิจส่วนตัว
รัฐบาลไทย-ข่าวทำเนียบรัฐบาล-กรุงไทยลดดอกเบี้ยเงินกู้ MOR และ MRR ลดภาระต้นทุนทางการเงินของลูกค้าและผู้ประกอบการทุกประเภท รวมทั้งเอสเอ็มอีและรายย่อย เริ่ม 25 มีนาคม 2563 [กระทรวงการคลัง]
วันอังคารที่ 24 มีนาคม 2563
กรุงไทยลดดอกเบี้ยเงินกู้ MOR และ MRR ลดภาระต้นทุนทางการเงินของลูกค้าและผู้ประกอบการทุกประเภท รวมทั้งเอสเอ็มอีและรายย่อย เริ่ม 25 มีนาคม 2563 [กระทรวงการคลัง]
ธนาคารกรุงไทย ประกาศปรับลดอัตราดอกเบี้ยเงินกู้ MOR ลง 0.25%ต่อปี และดอกเบี้ยเงินกู้ MRR ลง 0.125% ต่อปี เพื่อช่วยลดภาระต้นทุนทางการเงินของลูกค้าและผู้ประกอบการทุกประเภท รวมทั้งเอสเอ็มอีและรายย่อย เริ่ม 25 มีนาคม 2563
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า ในฐานะธนาคารพาณิชย์ของรัฐ ธนาคารตระหนักถึงการมีส่วนช่วยพยุงเศรษฐกิจ และตอบสนองทิศทางอัตราดอกเบี้ยนโยบาย ในช่วงที่เศรษฐกิจมีความเปราะบางจากทั้งปัจจัยภายในและภายนอกประเทศ โดยเฉพาะการแพร่ระบาดของไวรัสโควิด-19 ซึ่งส่งผลกระทบรุนแรงต่อเศรษฐกิจไทย รวมทั้งแบ่งเบาภาระลูกค้าและผู้ประกอบการทุกประเภท ทั้งลูกค้าเอสเอ็มอีและลูกค้ารายย่อย ธนาคารจึงได้ปรับลดอัตราดอกเบี้ยเงินกู้ MOR ลง 0.25%เหลืออัตรา 6.62% ต่อปี และดอกเบี้ยเงินกู้ MRR ลง 0.125% เหลืออัตรา 6.745% ต่อปี ซึ่งธนาคารหวังว่า การลดอัตราดอกเบี้ยเงินกู้ในครั้งนี้ จะมีส่วนช่วยลดผลกระทบที่เกิดขึ้นต่อเศรษฐกิจไทยโดยรวม
สําหรับดอกเบี้ยเงินฝาก ธนาคารปรับลดเฉพาะอัตราดอกเบี้ยเงินฝากประจํา ซึ่งเป็นไปตามทิศทางอัตราดอกเบี้ยตลาด ทั้งนี้ มีผลตั้งแต่วันที่ 25 มีนาคม 2563 เป็นต้นไป
รัฐบาลไทย-ข่าวทำเนียบรัฐบาล-กสร.ห่วงนายจ้าง แนะตรวจสอบคุณสมบัติพยาบาลก่อนจ้าง
วันเสาร์ที่ 2 มิถุนายน 2561
กสร.ห่วงนายจ้าง แนะตรวจสอบคุณสมบัติพยาบาลก่อนจ้าง
กรมสวัสดิการและคุ้มครองแรงงาน ห่วงนายจ้างปฏิบัติตามกฎหมายคุ้มครองแรงงาน กรณีจ้างพยาบาลประจําสถานประกอบกิจการ แนะตรวจสอบคุณสมบัติพยาบาลก่อนจ้าง หากไม่เป็นไปตามหลักเกณฑ์ ถือว่ายังปฏิบัติไม่ถูกต้องตามกฎหมาย
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า กฎกระทรวงว่าด้วยการจัดสวัสดิการในสถานประกอบกิจการ พ.ศ. 2548 กําหนดให้นายจ้างที่มีลูกจ้างทํางานในเวลาเดียวกันตั้งแต่ 200 คนขึ้นไป ต้องจัดให้มีห้องพยาบาลและพยาบาลไว้ประจําอย่างน้อยหนึ่งคนตลอดเวลาทํางาน สําหรับสถานที่ทํางานที่มีลูกจ้างทํางานในเวลาเดียวกันตั้งแต่ 1,000 คนขึ้นไป จะต้องมีพยาบาลอย่างน้อย 2 คนประจําตลอดเวลาทํางาน รวมทั้งได้กําหนดคุณสมบัติของพยาบาลที่ปฏิบัติงานว่าต้องเป็นพยาบาลตั้งแต่ระดับเทคนิคขึ้นไป อย่างไรก็ตามยังพบว่ามีสถานประกอบกิจการหลายแห่งที่ไม่ได้ตรวจสอบคุณสมบัติของพยาบาลที่มาปฏิบัติงานว่าเป็นไปตามที่กฎหมายกําหนดหรือไม่ กสร.จึงขอให้นายจ้างได้ตรวจสอบคุณสมบัติของพยาบาลที่มาปฏิบัติงานให้เป็นไปตามที่กฎหมายกําหนด หากมีคุณสมบัติไม่ตรงตามที่กฎหมายกําหนดถือว่านายจ้างยังปฏิบัติไม่ถูกต้องตามกฎหมาย
อธิบดี กสร. กล่าวเพิ่มเติมว่า สถานประกอบกิจการที่ไม่ปฏิบัติตามหรือปฏิบัติไม่ถูกต้องตามกฎกระทรวงดังกล่าว จะมีโทษจําคุกไม่เกิน 6 เดือน ปรับไม่เกิน 1 แสนบาท หรือทั้งจําทั้งปรับ หากมีข้อสงสัยสามารถสอบถามได้ที่ สํานักงานสวัสดิการและคุ้มครองแรงงานกรุงเทพมหานครพื้นที่ 1 ถึง 10 หรือสํานักงานสวัสดิการและคุ้มครองแรงงานจังหวัดทุกจังหวัด หรือโทรศัพท์สายด่วน 1506 กด 3
รัฐบาลไทย-ข่าวทำเนียบรัฐบาล-กระทรวงอุตสาหกรรม จัดกิจกรรมทำบุญตักบาตรเนื่องในโอกาสวันขึ้นปีใหม่ พุทธศักราช 2560
วันพฤหัสบดีที่ 5 มกราคม 2560
กระทรวงอุตสาหกรรม จัดกิจกรรมทําบุญตักบาตรเนื่องในโอกาสวันขึ้นปีใหม่ พุทธศักราช 2560
กระทรวงอุตสาหกรรม จัดกิจกรรมทําบุญตักบาตรเนื่องในโอกาสวันขึ้นปีใหม่ พุทธศักราช 2560
วันนี้ (5 มกราคม 2560) นายอุตตม สาวนายน รัฐมนตรีว่าการกระทรวงอุตสาหกรรม พร้อมด้วย นายพรชัย ตระกูลวรานนท์ ผู้ช่วยรัฐมนตรีประจํากระทรวงอุตสาหกรรม นายสมชาย หาญหิรัญ ปลัดกระทรวงอุตสาหกรรม คณะผู้บริหาร ข้าราชการ และเจ้าหน้าที่กระทรวงอุตสาหกรรม ร่วมทําบุญตักบาตรเนื่องในโอกาสวันขึ้นปีใหม่ พุทธศักราช 2560 แด่พระภิกษุสงฆ์ จํานวน 65 รูป ณ อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ประธานสภาธุรกิจสหรัฐอเมริกา-อาเซียนเข้าเยี่ยมคารวะรองนายกรัฐมนตรี
วันพุธที่ 21 มิถุนายน 2560
ประธานสภาธุรกิจสหรัฐอเมริกา-อาเซียนเข้าเยี่ยมคารวะรองนายกรัฐมนตรี
ประธานสภาธุรกิจสหรัฐอเมริกา-อาเซียนเข้าเยี่ยมคารวะรองนายกรัฐมนตรี
วันนี้ (21 มิถุนายน 2560) เวลา 14.30 น. ณ ทําเนียบรัฐบาล นายอเล็กซานเดอร์ ซี เฟล์แมน ประธานสภาธุรกิจสหรัฐอเมริกา-อาเซียน (United States - ASEAN Business Council : USABC) เข้าเยี่ยมคารวะรองนายกรัฐมนตรี (พลเอก ธนะศักดิ์ ปฏิมาประกร) สรุปสาระสําคัญดังนี้
รองนายกรัฐมนตรีและประธานสภาธุรกิจสหรัฐอเมริกา-อาเซียนกล่าวยินดีที่ได้พบ โดยรองนายกรัฐมนตรียินดีที่ความร่วมมือด้านเศรษฐกิจระหว่างไทยและสหรัฐมีพลวัตอย่างต่อเนื่อง โดยนักธุรกิจทั้งไทยและสหรัฐมีความใกล้ชิด ซึ่ง USABC มีส่วนสําคัญอย่างมากที่ช่วยผลักดันนักธุรกิจสหรัฐฯให้มาลงทุนในประเทศไทยอย่างต่อเนื่อง
ประธานสภาธุรกิจสหรัฐอเมริกา-อาเซียน กล่าวย้ําถึงความพร้อมให้การสนับสนุนรัฐบาลไทยในการเดินหน้าประเทศอย่างเต็มที่ และขอบคุณสําหรับการสนับสนุนอย่างดีที่ผ่านมาจากรัฐบาล ซึ่งรัฐบาลชุดปัจจุบันของสหรัฐฯให้ความสนใจกับภูมิภาคเอเชียตะวันออกเฉียงใต้เป็นอย่างมาก ซึ่งจะยิ่งมีส่วนทําให้ความสัมพันธ์ทางเศรษฐกิจระหว่างสองประเทศแน่นแฟ้นและเป็นรูปธรรมมากยิ่งขึ้น
โดยในตอนท้าย ทั้งสองฝ่ายกล่าวย้ําความพร้อมที่จะสานต่อความร่วมมือ โดยเฉพาะอย่างยิ่งในด้านเศรษฐกิจและการท่องเที่ยว
*****************************
รัฐบาลไทย-ข่าวทำเนียบรัฐบาล-กรมควบคุมโรคยืนยันบุหรี่ไฟฟ้ามีอันตรายต่อสุขภาพ เป็นการเสพติดนิโคตินเช่นเดียวกับการสูบบุหรี่ทั่วไป
วันอังคารที่ 19 ธันวาคม 2560
กรมควบคุมโรคยืนยันบุหรี่ไฟฟ้ามีอันตรายต่อสุขภาพ เป็นการเสพติดนิโคตินเช่นเดียวกับการสูบบุหรี่ทั่วไป
กรมควบคุมโรคชี้แจงประเด็นข่าว สธ. บิดเบือนข้อมูลเรื่องบุหรี่ไฟฟ้า ยืนยันบุหรี่ไฟฟ้ามีอันตรายต่อสุขภาพ และยังคงเป็นการเสพติดนิโคตินเช่นเดียวกับการสูบบุหรี่ทั่วไป
วันที่ 18 ธันวาคม. 2560 นพ.สุวรรณชัย วัฒนายิ่งเจริญชัย อธิบดีกรมควบคุมโรค กระทรวงสาธารณสุข (สธ.) ชี้แจงประเด็น ข่าว สธ. บิดเบือนข้อมูลเรื่องบุหรี่ไฟฟ้า ดังนี้
กรณีที่มีการรายงานข่าวว่า กระทรวงสาธารณสุข บิดเบือนงานวิจัยที่เกี่ยวข้องกับอันตราย รวมถึงการพบสารพิษและโลหะหนักในบุหรี่ไฟฟ้านั้น กรมควบคุมโรค ขอให้ข้อมูลยืนยันว่า บุหรี่ไฟฟ้ามีอันตรายต่อสุขภาพ และยังคงเป็นการเสพติดนิโคตินเช่นเดียวกับการสูบบุหรี่ทั่วไป ซึ่งนิโคตินเป็นสารเสพติดที่ทําให้คนที่ติดแล้วเลิกยากมาก คนที่ติดบุหรี่ไฟฟ้าจึงมีโอกาสติดไปตลอดชีวิตเช่นเดียวกับบุหรี่ทั่วไป
ส่วนกรณีที่มีรายงานในต่างประเทศว่า บุหรี่ไฟฟ้าปลอดภัยกว่าบุหรี่ทั่วไปกว่าร้อยละ 95 นั้น เป็นเพียงการประเมินจากผู้ทําการศึกษาวิจัยบางกลุ่มเท่านั้น โดยรายงานดังกล่าวองค์การอนามัยโลกก็ยังมิได้ออกมายืนยันเรื่องดังกล่าวแต่อย่างใด ซึ่งในปัจจุบันยังขาดหลักฐานทางวิชาการที่น่าเชื่อถือและเพียงพอที่จะนําไปสู่ข้อสรุปเกี่ยวกับความปลอดภัยของบุหรี่ไฟฟ้า
ถึงแม้ว่าจะมีบางรายงานพบว่ามีอันตรายน้อยกว่าบุหรี่ทั่วไป แต่บุหรี่ไฟฟ้าก็ยังคงมีอันตรายต่อสุขภาพ ซึ่งอันตรายของบุหรี่ไฟฟ้า มีความเสี่ยงต่อการเกิดโรคและการเสียชีวิตจากโรคปอด โรคหัวใจ และโรคหลอดเลือด นอกจากนี้ ผลจากการรวบรวมข้อมูลรายงานวิจัยต่าง ๆ แสดงให้เห็นว่า เยาวชนที่เริ่มแรกด้วยการสูบบุหรี่ไฟฟ้า มีแนวโน้มที่จะหันไปสูบบุหรี่ทั่วไปมากกว่าเยาวชนที่ไม่ได้สูบบุหรี่ไฟฟ้า และบุหรี่ไฟฟ้ายังทําให้มีการเพิ่มขึ้นของนักสูบหน้าใหม่อีกด้วย
กรมควบคุมโรค ขอสนับสนุนให้ผู้ที่ต้องการเลิกบุหรี่ใช้วิธีการที่เป็นมาตรฐานทางการแพทย์ในการเลิกสูบบุหรี่ และไม่สนับสนุนให้ใช้ผลิตภัณฑ์ยาสูบทุกรูปแบบที่อ้างสรรพคุณในการช่วยเลิกบุหรี่ได้ ทั้งนี้ ผลิตภัณฑ์ต่าง ๆ ที่จะใช้เพื่อการเลิกสูบบุหรี่ ควรได้รับการขึ้นทะเบียนจากสํานักงานคณะกรรมการอาหารและยาเพื่อให้มั่นใจว่ามีการรับรองมาตรฐานและมีความปลอดภัยในการใช้งาน
ในโอกาสนี้ ขอให้เด็กและเยาวชนตระหนักถึงอันตรายต่อสุขภาพเมื่อสูบบุหรี่และผลกระทบต่อสุขภาพของคนรอบข้าง หากประชาชน ต้องการเลิกบุหรี่ สามารถโทรศัพท์ปรึกษาได้ที่ศูนย์บริการเลิกบุหรี่ทางโทรศัพท์แห่งชาติ หมายเลข 1600 และมีคลินิกที่ให้บริการเลิกบุหรี่ในโรงพยาบาล สังกัดกระทรวงสาธารณสุข โดยสามารถสอบถามข้อมูลเพิ่มเติมได้ที่ สํานักควบคุมการบริโภคยาสูบ 02 580 9237 หรือสายด่วน กรมควบคุมโรค 1422
----------------------
รัฐบาลไทย-ข่าวทำเนียบรัฐบาล-นายกรัฐมนตรีเชิญชวนประชาชน นักท่องเที่ยวเข้าชมงานมหกรรมวัฒนธรรมแห่งชาติ ระหว่างวันที่ 3-5 สิงหาคม นี้
วันอังคารที่ 31 กรกฎาคม 2561
นายกรัฐมนตรีเชิญชวนประชาชน นักท่องเที่ยวเข้าชมงานมหกรรมวัฒนธรรมแห่งชาติ ระหว่างวันที่ 3-5 สิงหาคม นี้
นายกรัฐมนตรีเชิญชวนประชาชน นักท่องเที่ยวเข้าชมงานมหกรรมวัฒนธรรมแห่งชาติ ระหว่างวันที่ 3-5 สิงหาคม 2561 ณ เพลนารี ฮอลล์ ศูนย์ประชุมแห่งชาติสิริกิติ์
วันนี้ (31 กรกฎาคม 2561) เวลา 08.30 น. ก่อนการประชุมคณะรัฐมนตรี ณ บริเวณโถงกลางตึกบัญชาการ 1 ทําเนียบรัฐบาล นายวีระ โรจน์พจนรัตน์ รัฐมนตรีว่าการกระทรวงวัฒนธรรม นําคณะเข้าพบ พลเอกประยุทธ์ จันทร์โอชา นายกรัฐมนตรี เพื่อประชาสัมพันธ์การจัดงาน “มหกรรมวัฒนธรรมแห่งชาติประจําปี 2561” เฉลิมพระเกียรติสมเด็จพระนางเจ้าสิริกิต์ พระบรมราชินีนาถ ในรัชกาลที่ 9 อัคราภิรักษศิลปิน โดย นายกรัฐมนตรีชมตัวอย่างกิจกรรมการสาธิตแต่งการชุดไทยพระราชนิยม การปักผ้าโขน การเขียนหัวโขน ผลิตภัณฑ์ของมูลนิธิส่งเสริมศิลปาชีพ ในสมเด็จพระนางเจ้าสิริกิติ์ฯ ซึ่งกําหนดจัดระหว่างวันที่ 3 - 5 สิงหาคม 2561 ณ เพลนารี ฮอลล์ ศูนย์ประชุมแห่งชาติสิริกิติ์
รัฐมนตรีว่าการกระทรวงวัฒนธรรม กล่าวรายงานว่าภายในงานประกอบด้วยกิจกรรมที่จัดขึ้นเพื่อเจริญรอยตามเบื้องยุคคลบาทของสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 ที่ได้ทรงทํานุบํารุงงานศิลปวัฒนธรรมของประเทศมาอย่างต่อเนื่อง โดยการเสนออัตลักษณ์ทางวัฒนธรรมที่มีความโดดเด่นที่ได้สร้างความภาคภูมิใจให้แต่ละท้องถิ่น การจัดนิทรรศการเฉลิมพระเกียรติสมเด็จพระนางเจ้าสิริกิติ์และการออกร้านจําหน่ายผลิตภัณฑ์ของมูลนิธิส่งเสริมศิลปาชีพ ในสมเด็จพระนางเจ้าสิริกิติ์ พระบรมราชินีนาถ
นอกจากนี้ งานมหกรรมวัฒนธรรมมีกิจกรรมที่น่าสนใจมากมาย อาทิ นิทรรศการและการสาธิตมรดกภูมิปัญญาทางวัฒนธรรมอาทิ การทําเครื่องรัก เครื่องเงิน เครื่องถม การทําเครื่องสด การร้อยมาลัย และใบตอง การสาธิตการทํายาสมุนไพรไทยจากตํารายาหลวงปู่ศุข การสาธิตการทําเรือนโคราชจําลอง การสาธิตช่างสิบหมู่ การสาธิตการแสดงผลงานของศิลปินแห่งชาติ และผู้มีผลงานดีเด่นทางวัฒนธรรมและทายาท เช่น การทอผ้าจกเมืองลอง โดยแม่ประนอม ทาแปง ศิลปินแห่งชาติ งานปูนปั้นเมืองเพชร การทอผ้ากาบบัว โดยทายาทแม่คําปุน สีใส เล่าเรื่องศาสตร์ โชว์เรื่องศิลป์ ถิ่น กทม. จําลองตลาดประชารัฐ ตลาดวัฒนธรรม ถนนสายวัฒนธรรม 10 สาย ชุมชนท่องเที่ยวเชิงวัฒนธรรม แหล่งเรียนรู้ทางวัฒนธรรมจากเครือข่ายวัมนธรรมทั่วประเทศ การแสดงทางวัฒนธรรมนาฏศิลป์พื้นบ้าน อาทิ เพลงพื้นบ้าน หมอลํา ลิเก โนรา ขับซอ งิ้ว ละครชาตรี การแสดงละครหุ่นละครเล็ก ที่หาชมได้ยาก การสาธิตและจําหน่ายสินค้าภูมิปัญญาวัฒนธรรมจากทั่วประเทศ การเดินแฟชั่นโชว์ผ้าไทย การสาธิตแต่งกายผ้าไทย การถ่ายภาพย้อนยุค นอกจากนี้ ยังมีการประชุมวิชาการทางวัฒนธรรมแห่งชาติ การวิจัยวัฒนธรรมครั้งที่ 8 ภายในงานด้วย
โดยการจัดงานในครั้งนี้ เป็นการผสานความร่วมมือจากไหลายภาคส่วน ทั้งมูลนิธิส่งเสริมศิลปาชีพ ในสมเด็จพระนางเจ้าสิริกิติ์ กระทรวงวัฒนธรรม สภาวัฒนธรรมกรุงเทพมหานคร สมาคมศิลปินพื้นบ้านและภาคเอกชน ผู้ประกอบการร้านค้า และในงานยังมีการเปิดพื้นที่ให้ชุมชนมีรายได้จากการนําทุนทางวัฒนธรรมมาแลกเปลี่ยนเรียนรู้ซึ่งกันและกัน เพื่อให้เกิดการถ่ายทอดองค์ความรู้สู่เด็กและเยาวชน รวมถึงส่งเสริมรายได้ให้แก่ศิลปินพื้นบ้าน ตามนโยบายของรัฐบาล
ทั้งนี้ นายกรัฐมนตรีได้เชิญชวนประชาชน นักท่องเที่ยวเข้าชมงานมหกรรมวัฒนธรรมแห่งชาติ ระหว่างวันที่ 3-5 สิงหาคม 2561 ณ เพลนารี ฮอลล์ ศูนย์การประชุมแห่งชาติสิริกิติ์
.....................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรรมการบริหารและประธานกลุ่มระบบอิเล็กทรอนิกส์ บริษัท Mitsubishi Electric เข้าพบหารือกับรองนายกรัฐมนตรี
วันพฤหัสบดีที่ 5 ตุลาคม 2560
กรรมการบริหารและประธานกลุ่มระบบอิเล็กทรอนิกส์ บริษัท Mitsubishi Electric เข้าพบหารือกับรองนายกรัฐมนตรี
กรรมการบริหารและประธานกลุ่มระบบอิเล็กทรอนิกส์ บริษัท Mitsubishi Electric เข้าพบหารือกับรองนายกรัฐมนตรี
วันนี้ (5 ต.ค. 2560) เวลา 10.30 น. นาย Masamitsu Okamura กรรมการบริหารและประธานกลุ่มระบบอิเล็กทรอนิกส์ บริษัท Mitsubishi Electric เข้าพบหารือกับรองนายกรัฐมนตรี (พลอากาศเอก ประจิน จั่นตอง) ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญของการสนทนา ดังนี้
ทั้งสองฝ่ายกล่าวยินดีที่ได้พบกันอีกครั้ง หลังจากที่ได้พบกันในการศึกษาดูงานของรองนายกรัฐมนตรีที่บริษัท Mitsubishi Electric เมื่อเดือนเมษายนที่ผ่านมา โดยรองนายกรัฐมนตรีได้มีโอกาสเยี่ยมชมและศึกษาเกี่ยวกับเทคโนโลยีดาวเทียมของบริษัทฯ
รองนายกรัฐมนตรีได้กล่าวชื่นชมความสามารถทางเทคโนโลยีของญี่ปุ่นที่มีความก้าวหน้าอย่างมาก โดยรองนายกรัฐมนตรีหวังว่า Mitsubishi Electric จะพิจารณาเข้ามาลงทุนในพื้นที่ EEC ซึ่งเป็นพื้นที่ที่รัฐบาลไทยกําลังเร่งผลักดัน เพื่อยกขีดความสามารถของอุตสาหกรรมดิจิทัลในไทย ซึ่งอุตสาหกรรมดาวเทียมและส่วนประกอบเป็นอุตสาหกรรมกลุ่มเป้าหมายของเขตส่งเสริมดังกล่าว
ด้านบริษัท Mitsubishi Electric กล่าวว่าเมื่อเดือนที่ผ่านมา ได้เดินทางร่วมไปกับคณะนักธุรกิจชาวญี่ปุ่น เพื่อไปศึกษาและดูงานที่พื้นที่ EEC โดยบริษัทฯยินดีที่ได้เห็นและทราบถึงพัฒนาการด้านเทคโนโลยีของไทย โดยจะนําข้อมูลที่ได้รับทราบกลับไปพิจารณา และหวังว่าจะได้ร่วมมือกับไทยในอนาคตอันใกล้ โดยเฉพาะในด้าน IoT ที่ได้ทราบว่า ไทยให้ความสําคัญและพัฒนาสาขานี้เป็นอย่างมาก ซึ่งเป็นสาขาที่ Mitsubishi Electric มีความเชี่ยวชาญและประสบการณ์
ในตอนท้าย ทั้งสองฝ่ายยังได้กล่าวย้ําถึงความพร้อมที่จะกระชับความร่วมมือ และรองนายกรัฐมนตรีหวังว่าการเดินทางมาเยือนไทยของคณะกรรมการบริหารและประธานกลุ่มระบบอิเล็กทรอนิกส์ บริษัท Mitsubishi Electric ในครั้งนี้จะประสบความสําเร็จและบรรลุผลตามเป้าหมายที่ตั้งไว้
*************************
รัฐบาลไทย-ข่าวทำเนียบรัฐบาล-ข้อแนะนำการใช้หน้ากากอนามัยของเด็ก
วันจันทร์ที่ 1 มิถุนายน 2563
ข้อแนะนําการใช้หน้ากากอนามัยของเด็ก
เด็กเล็กควรสวมหน้ากากอนามัยหรือไม่
-เด็กอายุต่ํากว่า 2 ไม่ควรสวมหน้ากากอนามัย
-เด็กอายุ 2 ปีขึ้นไปควสวมหน้ากากอนามัย